b'\n_START_ARTICLE_\nMetylheksanamin\n_START_PARAGRAPH_\nMetylheksanamin eller 1,3-dimetylamylamin (DMAA) er en organisk forbindelse med formel CH\xe2\x82\x83CH\xe2\x82\x82CH(CH\xe2\x82\x83)CH\xe2\x82\x82CH(CH\xe2\x82\x83)NH\xe2\x82\x82. Stoffet har i nyere tid blitt tatt i brukt i kosttilskudd for kroppsbyggere. Det er et sentralstimulerende stoff som gir \xc3\xb8kt energiniv\xc3\xa5, oppstemthet, utholdenhet og en f\xc3\xb8lelse av intens fokus. Stoffet har ogs\xc3\xa5 blitt brukt i slankepiller p\xc3\xa5 grunn av stoffets evne til \xc3\xa5 dempe sultf\xc3\xb8lelse._NEWLINE_Stoffet st\xc3\xa5r ikke oppf\xc3\xb8rt p\xc3\xa5 narkotikalisten eller legemiddellisten. Stoffet har v\xc3\xa6rt i en gr\xc3\xa5sone n\xc3\xa5r det gjelder lovlighet, fordi det angivelig skal v\xc3\xa6re en naturlig del av planten geranium, og tidligere studier tydet p\xc3\xa5 at stoffet ikke fantes i planten  og derfor vil kunne klassifisere stoffet som et legemiddel  Men nyere studier viser at DMAA faktisk er en naturlig del av planten Geranium, dette ble p\xc3\xa5vist via s\xc3\xa5kalt Tandem Mass Spectrometry _NEWLINE_Mattilsynet advarte mot kosttilskudd som inneholdt DMAA i juli 2012._NEWLINE_Metylheksanamin st\xc3\xa5r p\xc3\xa5 WADAs dopingliste, idrettens dopingliste. B\xc3\xa5de nasjonalt og internasjonalt har vi de senere \xc3\xa5rene sett en rekke dopingsaker som f\xc3\xb8lge av positive pr\xc3\xb8ver etter bruk av produkter som inneholder metylheksanamin. Metylheksanamin (skrives ogs\xc3\xa5 methylheksanamin, metylhexanamin og methylhexaneamine) er et stoff som presenteres med mange ulike navn, og noen av disse er dimetylpentylamin, pentylamin, 1,3-dimetylamylamin (DMAA), geranamin og geranium. Denne navneforvirringen gj\xc3\xb8r det vanskeligere for ut\xc3\xb8vere \xc3\xa5 fange opp at de faktisk inntar et stoff som er forbudt i henhold til idrettens dopingliste._NEWLINE_Det har tidligere v\xc3\xa6rt solgt kosttilskudd som inneholder DMAA/1.3-dimetylamylamin, men pr idag er alle disse kosttilskuddene blitt fjernet fra markedet/blitt ulovlig.'